11/06/2012 | Administración LocalMunicipal
Boiro
Anuncio de aprobación definitiva do Regulamento do Consello Escolar Municipal

O Pleno da Corporación, na sesión ordinaria realizada o 14.07.2005, aprobou de xeito inicial o Regulamento do consello escolar municipal de Boiro. Este expediente foi sometido a información pública durante 30 días hábiles mediante a publicación dun anuncio no Boletín Oficial da Provincia da Coruña nº 175, do 02.08.2005, e no Diario Oficial de Galicia nº 163, do 25.08.2005. Por non terse formulado ningunha alegación nin reclamación durante o prazo de exposición pública, e de conformidade co previsto no artigo 49 da Lei 7/1985, do 4 de abril, Reguladora das bases do réxime local, o acordo de aprobación inicial do expediente elévase de xeito automático a definitivo, procedéndose de seguido á publicación íntegra do texto do regulamento aprobado. O marco constitucional recoñece a participación como un valor esencial na organización do sistema escolar en tódolos niveis, dende os centros docentes ata o ámbito do Estado, e ese valor é a única vía que permite resolver problemas e buscar solucións a partir do constraste de opinións, do diálogo e do consenso. Hai tempo que se ven dicindo que o mellor investimento paqra un pobo é o que se fai na educación dos seus homes e das súas mulleres, só nos abriremos paso na economía do futuro si figuramos entre os pobos cun maior nivel educativo. A educación é o elemento máis importante para garantir a igualdade e a liberdade das persoas. Queremos unha escola adaptada ás necesidades do século XXI, que ademáis de educar para o coñecemento eduque para as novas tecnologías e as novas relacións necesarias entre o profesorado, o alumnado e as familias. Por iso é fundamental educar no exercizo da participación e esta soamente se aprende se efectivamente se practica. Neste contexto, os consellos escolares son a garantía de que calquera persoa pode ejercer o seu dereito de participar no sistema educativo sen máis requisito que a súa propia opción voluntaria e sempre que sexa elixido ou designado polo sector que representa. Os consellos municipais de educación, como instrumento de participación dentro do sistema escolar, pretenden contribuir á corrección de desiguldades socioculturais, conseguir un ensino máis eficaz e de máis calidade e cohesionar o texido escolar implicando e compromentendo ós grupos e ás persoas a que participen. No Consello Escolar Municpal encóntrase toda a comunidade educativa: mestres, almunos, nais e pais, traballadores de administración e dos servizos educativas, profesionais de ámbitos diversos e responsables políticos do municipio, entre outros. A Lei 3/1986, do 18 de decembro, dos Consellos Escolares de Galicia establece no seu artigo 15.2 que: “Os Municipios que dispoñan polo menos dun Colexio de E. X. B., deberán constituí-lo Consello Escolar Municipal”. No artigo 17.2 establécese tamén que: “Os Concellos poderán toma-la iniciativa da constitución dos seus respectivos Consellos Escolares Municipais, fixando as normas regulamentarias de procedemento e comunicándolle á Consellería de Educación o acordo Municipal adoptado”. Así como na Disposición Adicional terceira posibilitarase que: “Transcurrido o prazo, ó que se refire a Disposición Adicional anterior (de tres meses a partir da publicación da Lei no Diario Oficial de Galicia), os que acordasen poderán toma-la iniciativa de constitución dos respectivos Consellos Escolares Municipais de acordo co establecido no apartado 2 do artigo 17 da presente Lei”, e co Decreto 44/1988 do 11 de febreiro polo que se regulan os Consellos Escolares Municipais. Polo tanto, desde as disposicións legais e da propia capacidade municipal procedente da súa autonomía, e vistos os artigos 27.5, 23.1 e 9.2 da Constitución Española, os artigos 27, 34 e 35 da LODE, 18.1. b) e 25.2. n) da Lei Reguladora das Bases de Réxime Local, é posible e conveniente a creación dun órgano municipal de carácter participativo-consultivo que designaremos co nome de CONSELLO ESCOLAR MUNICIPAL DO CONCELLO DE BOIRO. O C. E. M. constitúese como órgano de consulta e participación cidadá na planificación e intervención educativa do Concello de Boiro, coas finalidades e competencias que de seguido se desenvolven. As finalidades sobranceiras do C. E. M. serán as de estudio, asesoramento e emisión de propostas á Corporación Municipal e á Administración Educativa sobre tódolos aspectos do ensino non universitario que indican na nosa poboación, buscando a máxima participación de tódolos cidadáns, entidades e organismos interesados no feito educativo. O C. E. M. é polo tanto un órgano de consulta e participación dos sectores afectados na programación do ensino non universitario e na planificación dos Centros escolares no ámbito municipal. O carácter de organismo participativo na planificación e intervención educativa non universitaria realizarase por medio das funcións que lle son propias ó C. E. M.: asesoramento, consulta, proposta e información nas cuestións seguintes: a) Convenios e acordos de colaboración coa Consellería de Educación ou calquera outra Administración Pública, que afecten ó ensino dentro do ámbito municipal. b) Actuacións e normas municipais que afecten ós servicios educativos complementarios e extraescolares con incidencia no funcionamento dos centros docentes, tales como transporte escolar, comedores, servicios de limpeza e conservación. c) Actuacións e normas municipais que afecten ou favorezan á ocupación real das prazas escolares coa finalidade de mellora-lo rendemento educativo e, no seu caso, facer efectiva a obrigatoriedade do ensino. d) Emprazamento dos Centros docentes dentro da demarcación municipal. e) Prioridade nos programas e actuacións municipais que afecten á conservación, vixilancia e mantemento axeitado dos Centros docentes, de acordo coas competencias que a lexislación outorgue ós Concellos en cada momento, e especial atención á supresión de barreiras arquitectónicas. f) Fomento de actividades que tendan a mellora-la calidade educativa, a renovación pedagóxica, os principios da escola activa, e a integración escolar, especialmente no que respecta á adaptación da programación ó medio, para chegar a unha escola democrática, científica, libre, galega e non discriminatoria. g) Competencias educativas que afecten ó ensino non universitario e que a lexislación outorgue ós municipios. h) Na programación de investimentos en materia educativa. i) Calquera outro asunto que pola súa importancia para a vida escolar do Consello lle sexa consultado. Os concellos e a administración educativa deberán consultar ó Consello Escolar Municipal sobre as cuestións contidas no artigo 3 deste Regulamento. Ó abeiro do disposto no artigo 16, apartado b) da Lei 3/86 e do artigo 31 do Decreto 44/88 dos Consellos Escolares de Galicia, o Consello Escolar Municipal do Concello de Boiro, do ensino non universitario, estará composto polos seguintes membros: a) Presidente: O Alcalde ou membro da Corporación en quen delegue. b) Vicepresidente: elixido polo Pleno do C. E. M. entre os seus membros de dereito. c) Secretario: O Secretario Xeral de Concello, ou funcionario do mesmo en quen delegue. d) Vocais: - Sete profesores dos niveis educativos correspondentes ó ámbito do ensino non universitario de Galicia propostos por sindicatos ou asociacións profesionais proporcionalmente á representación obtida nas eleccións sindicais do sector, no municipio, distribuidos da seguinte forma: Cinco do ensino público Dous do ensino privado - Catro pais de alumnos propostos pola Federación, ou no seu caso polas Federacións, de Asociacións de Pais de Alumnos. - Tres alumnos elixidos polos representantes dos alumnos en Consellos Escolares dos centros existentes no municipio. - Sete membros elixidos segundo o que dispoña a Corporación Municipal de entre directores, representantes dos sindicatos, asociacións de empresarios, movementos de renovación pedagóxica, titulares de centros privados e concertados, especialistas en temas educativos, e asociacións de veciños. - Un funcionario en representación da administración educativa, designado pola Delegación Provincial de Educación. O C. E. M. estructúrase en Pleno, Comisión Permanente e Comisión de Traballo.7.1. O Pleno do C. E. M. estará constituído por tódolos membros do mesmo. Para a súa constitución inicial será necesario que asistan, alomenos, os dous tercios dos membros que compoñan o Pleno. De non acadarse o quórum establecido, procederíase a unha nova convocatoria nun prazo máximo de 7 días, rexéndose para a súa constitución polo establecido no artigo 10 deste Regulamento.7.2. O Pleno do C. E. M. haberá de xuntarse, como mínimo, unha vez por semesetre, en sesión ordinaria, e preceptivamente ó comenzo e final de cada curso escolar. Poderá xuntarse en sesión extraordinaria se o considera oportuno o Presidente, ou ben se o solicitan por escrito, como mínimo unha terceira parte dos vocais do Pleno do C. E. M.7.3.-A convocatoria das sesións ordinarias e extraordinarias do Pleno do C. E. M. haberá de realizarse cunha antelación mínima de 72 horas, acompañada da Orde do Día, na que se fixarán os puntos a tratar.7.4.-As sesións do Pleno do C. E. M. celebraranse en primeira convocatoria, sempre que concorra a maioría absoluta dos membros de dereito, e en segunda convocatoria, media hora despois de anunciada, se asisten, alomenos, o Presidente ou Vicepresidente ou vocal en quen deleguen, o Secretario, e un tercio dos vocais. Os acordos adoptaranse por maioría dos votos dos asistentes, podendo formularse votos particulares. Calquera membro do Pleno do C. E. M., ten dereito a examinar e recibir, se así o solicitara, copia das actas e da documentación das Comisións de Traballo, do Pleno e da Comisión Permanente.7.5. Serán competencias do Pleno do C. E. M.: a) Debater e aproba-los informes e dictames referidos ós puntos explicitados no artigo 4 deste Regulamento. b) Elixi-lo Vicepresidente do C. E. M. c) Elixi-los membros da Comisión Permanente. d) Ratificar ós Presidentes de cada unha das Comisións de Traballo. e) Aproba-la creación das novas Comisións de Traballo. f) Aproba-la memoria anual de actuación do C. E. M g) Aproba-lo informe anual sobre a situación do ensino non universitario no municipio.8.1.-A Comisión Permanente do C. E. M. será elixida polo Pleno do C. E. M. e asegurará a representación de tódolos sectores. Estará formada por: o Presidente, o Vicepresidente, o Secretario, os Presidentes de cada unha das Comisións de Traballo, un ensinante, un pai de alumnos, e un alumno. Xuntarase, como mínimo, unha vez cada mes, e cando o considere pertinente o Presidente ou os dous tercios dos seus membros.8.2.-As funcións da Comisión Permanente do C. E. M. serán: a) Prepara-la orde do día das sesións ordinarias e extraordinarias do Pleno do C. E. M. b) Prepara-los temas, os informes, as propostas e os dictames para seren debatidos polo Pleno do C. E. M. c) Xestiona-los asuntos e acordos que lle encomende o Pleno. d) Coordina-lo labor das Comisións de Traballo. e) Elabora-la memoria anual da actuación do C. E. M. f) Elabora-lo informe anual sobre a situación do ensino non universitario no municipio.9.1. Dentro do C. E. M. estableceranse Comisións de Traballo, que se poderán xuntar cantas veces o consideren oportuno os seus membros. En cada Comisión de Traballo haberá un Presidente, un Secretario, e alomenos, cinco vocais. O Presidente de cada Comisión será elixido no seu seo, e ratificado polo Pleno do C. E. M. Será membro da Comisión Permanente, e portavoz da Comisión diante do Pleno. O Secretario da Comisión, que será designado polo Presidente da mesma, realizará a acta de cada unha das reunións e a orde do día de cada unha delas.9.2. No C. E. M. funcionarán, alomenos, tres Comisións de Traballo: 1ª.- Comisión Pedagóxica.2ª.- Comisión de Equipamento Escolar.3ª.- Comisión de Planificación Educativa. As súas propostas serán elevadas á Comisión Permanente.9.3. O pleno de C. E. M. poderá establecer outras Comisións de Traballo, se o considera necesario. O C. E. M. para tratar temas específicos e puntuais poderá solicita-la asistencia de persoas de recoñecida valía ou coñecementos nunha materia, ou de entidades afectadas nun problema, con voz pero sen voto. O Presidente do C. E. M. terá as seguintes funcións: a) Ostenta-la representación oficial do C. E. M. b) Convocar, presidi-las sesións e modera-los debates do Pleno e da Comisión Permanente do C. E. M. c) Autorizar coa súa sinatura os acordos do Pleno do C. E. M. O Vicepresidente asume as atribucións do Presidente en caso de ausencia, vacante ou doenza. Serán funcións do Secretario: a) Cita-las sesións do Pleno do C. E. M., que convocará o Presidente, cando menos con 72 horas de antelación, segundo a orde do día que prepare a Comisión Permanente do C. E. M. b) Redacta-las actas das sesións do Pleno e da Comisión Permanente do C. E. M., que serán aprobadas na seguinte reunión. c) Calquera outra tarefa, relativa a funcións xenéricas da Secretaría, que lle encomende o C. E. M. d) Custodia-las actas. O C. E. M. ó remate de cada curso escolar elaborará unha memoria da súa actuación. Igualmente e como dispón o artigo 18, apartado 2 da Lei 3/1986 de Consellos Escolares de Galicia, e o Decreto 44/1988, de 11-2, o C. E. M. elaborará ó remate de cada curso académico un informe sobre o estado do ensino no municipio que enviará, para o seu coñecemento, á Corporación Municipal, ó Consello Escolar Territorial, e ó Consello Escolar de Galicia. a) O mandato dos membros do C. E. M. será de catro cursos académicos. Serán revogados ou ratificados por metades cada dous cursos, en cada un dos grupos polos que foron elixidos. b) Os membros do C. E. M. que o sexan en virtude de representación que ostenten perderán a condición de tales no momento de cesen como representantes dos seus colectivos. c) Os membros do C. E. M. que o sexan por colectivos ou entidades poderán ser revogados se os que fixeron a designación o consideran oportuno. d) No caso de producirse algunha vacante, deberá ser cuberta nun prazo máximo de dous meses. O novo membro seráo polo tempo que resta completa-lo mandato. A sede e lugar de reunións do C. E. M. e das súas Comisións, será nos locais municipais que se determinan ó efectos nas respectivas convocatorias. O primeiro Consello que se constituía trala entrada en vigor deste regulamento será polo tempo que lle resta á Corporación Municipal para cumprir o seu corrente mandato. Este Regulamento entrará en vigor logo de que se publique enteiramente o seu texto no BOP da Coruña e transcurra o prazo de quince días hábiles ó que se refiren os artigos 70.2 e 65.2 da Lei 7/85, do 2 de abril, reguladora das bases do réxime local. Lei Orgánica 9/95, do 20 de novembro, da participación, avaliación e goberno dos centros docentes; a Lei 25/85, dos consellos escolares; a Lei 3/86, do 18 de decembro, do Consellos Escolares (DOG 26-12-86) e Decreto 44/88, do 11 de febreiro, polo que se regulan o Consello Escolar de Galicia e os Consellos Escolares Territoriais e Municipais (DOG 11-03-88, corrección de erros 7-04-88). Boiro, 31 de maio de 2012. Eliana Mercedes Mihalcea Matees. Alcalde.